pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ. กำชับสถานพยาบาล เฝ้าระวังสถานการณ์น้ำท่วม พร้อมให้บริการประชาชน 24 ชม.
วันเสาร์ที่ 15 ธันวาคม 2561
สธ. กําชับสถานพยาบาล เฝ้าระวังสถานการณ์น้ําท่วม พร้อมให้บริการประชาชน 24 ชม.
กระทรวงสาธารณสุขกําชับให้สถานพยาบาลในจังหวัดนราธิวาส เฝ้าระวังสถานการณ์น้ําท่วมและเตรียมแผนรับมืออุทกภัย พร้อมบริการประชาชนตลอด 24 ชั่วโมง
กระทรวงสาธารณสุขกําชับให้สถานพยาบาลในจังหวัดนราธิวาส เฝ้าระวังสถานการณ์น้ําท่วมและเตรียมแผนรับมืออุทกภัย พร้อมบริการประชาชนตลอด 24 ชั่วโมง
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า จากสถานการณ์น้ําจากแม่น้ําสุไหงโกลก ล้นตลิ่งเข้าท่วมในเขตเทศบาลเมืองสุไหงโกลก จังหวัดนราธิวาส จึงได้กําชับสถานพยาบาลทุกแห่ง ติดตามสถานการณ์น้ําอย่างใกล้ชิด พร้อมเตรียมแผนป้องกันอาคารสถานที่และครุภัณฑ์ไม่ให้ได้รับผลกระทบขนย้ายยาเวชภัณฑ์เครื่องมือแพทย์ไว้ในที่ปลอดภัย จัดหาพื้นที่ให้บริการสํารอง ในกรณีที่สถานบริการไม่สามารถเปิดให้บริการได้ รวมถึงเตรียมแผนการอพยพและระบบการส่งต่อผู้ป่วย สํารองยา เวชภัณฑ์ อุปกรณ์ทางการแพทย์ จัดหน่วยแพทย์เคลื่อนที่ ทีมควบคุมโรคและทีมฟื้นฟู พร้อมให้บริการประชาชนตลอด 24 ชั่วโมง
นายแพทย์สุขุม กล่าวต่อว่า ได้รับรายงานจาก นายแพทย์วิเศษ สิรินทรโสภณ นายแพทย์สาธารณสุขจังหวัดนราธิวาส ว่า ได้จัดเตรียม ยาชุดน้ําท่วม ชุดยาสามัญประจําบ้าน เวชภัณฑ์ ได้แก่ คลอรีนน้ํา คลอรีนเม็ด สารส้ม ปูนขาว ถุงขยะ และวัสดุอุปกรณ์สําหรับปฏิบัติงานของบุคลากรไว้สนับสนุนประชาชนที่รับผลกระทบ และลงพื้นที่ให้ความรู้ในการป้องกันโรคที่มากับน้ําท่วม เช่น โรคตาแดง โรคน้ํากัดเท้า อันชชาตรายและอุบัติเหตุที่อาจเกิดขึ้นจากการจมน้ํา ซึ่งหากต้องการเวชภัณฑ์เพิ่มเติมสามารถขอรับการสนับสนุนจากททส่วนกลางได้ตลอด 24 ชั่วโมง เจ็บป่วยฉุกเฉินโทรขอความช่วยเหลือที่สายด่วน 1669
*******************15 ธันวาคม
รัฐบาลไทย-ข่าวทำเนียบรัฐบาล-“ยุติธรรม” พิจารณาให้ความช่วยเหลือทางการเงินแก่ผู้เสียหายและจำเลยในคดีอาญา  รวมเป็นเงินกว่า ๕๔ ล้านบาท
วันจันทร์ที่ 1 พฤษภาคม 2560
“ยุติธรรม” พิจารณาให้ความช่วยเหลือทางการเงินแก่ผู้เสียหายและจําเลยในคดีอาญา  รวมเป็นเงินกว่า ๕๔ ล้านบาท
นางกรรณิการ์ แสงทอง รองปลัดกระทรวงยุติธรรม เป็นประธานการประชุมคณะกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา ครั้งที่ ๔/๒๕๖๐
เมื่อวันพุธที่ ๒๖ เมษายน ๒๕๖๐ เวลา ๐๙.๐๐ น.
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมคณะกรรมการพิจารณาค่าตอบแทนผู้เสียหาย
และค่าทดแทนและค่าใช้จ่ายแก่จําเลยในคดีอาญา ครั้งที่ ๔/๒๕๖๐
เพื่อพิจารณาคําขอรับความช่วยเหลือทางการเงินแก่ผู้เสียหายและจําเลยในคดีอาญา
ตามพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ. ๒๕๔๔
และแก้ไขเพิ่มเติม (ฉบับที่ ๒) พ.ศ. ๒๕๕๙
จํานวนทั้งสิ้น ๑,๕๐๑ เรื่อง และพิจารณาจ่ายฯ จํานวน ๑,๐๒๖ เรื่อง
รวมเป็นเงินทั้งสิ้น ๕๔,๘๓๖,๐๙๑.๔๕ บาท ดังนี้
๑. พิจารณาคําขอค่าตอบแทนแก่ผู้เสียหาย จํานวน ๑,๔๕๘ เรื่อง
พิจารณาจ่ายฯ จํานวน ๑,๐๒๓ เรื่อง เป็นเงิน ๕๔,๗๖๓,๖๙๑.๔๕ บาท
๒. พิจารณาคําขอค่าทดแทนและค่าใช้จ่ายแก่จําเลย จํานวน ๔๓ เรื่อง
พิจารณาจ่ายฯ จํานวน ๓ เรื่อง เป็นเงิน ๗๒,๔๐๐ บาท
โดยมีกรรมการผู้ทรงคุณวุฒิ ข้าราชการ และเจ้าหน้าที่ที่เกี่ยวข้อง เข้าร่วมประชุมฯ
ณ ห้องประชุมไชยานุกิจ กรมคุ้มครองสิทธิและเสรีภาพ ชั้น ๓
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
รัฐบาลไทย-ข่าวทำเนียบรัฐบาล-นายกรัฐมนตรีย้ำจัดงบประมาณช่วย  SMEs ฝ่าวิกฤตโควิด-19  เน้น“รวมไทยสร้างชาติ” เป็นพลัง ร่วมฟื้น ฟู พัฒนา ยกระดับ SMEs ของไทย
วันศุกร์ที่ 3 กรกฎาคม 2563
นายกรัฐมนตรีย้ําจัดงบประมาณช่วย  SMEs ฝ่าวิกฤตโควิด-19  เน้น“รวมไทยสร้างชาติ” เป็นพลัง ร่วมฟื้น ฟู พัฒนา ยกระดับ SMEs ของไทย
พลเอกประยุทธ์ จันทร์โอชา นายกรัฐมนตรีย้ําจัดงบประมาณช่วย  SMEs ฝ่าวิกฤตโควิด-19  เน้น“รวมไทยสร้างชาติ” เป็นพลัง ร่วมฟื้นฟู พัฒนา ยกระดับ SMEs ของไทย
พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชี้แจงในการประชุมสภาผู้แทนราษฎร เพื่อพิจารณาร่างพ.ร.บ.งบประมาณรายจ่ายประจําปีงบประมาณ พ.ศ. 2564 ย้ํารัฐบาลมีมาตรการช่วยวิสาหกิจขนาดกลางและขนาดย่อม SMEs บรรเทาผลกระทบจากการแพร่ระบาดของโรคโควิด- 19 เพื่อเพิ่มโอกาสและความสามารถทางการแข่งขันในโลกธุรกิจใหม่ New Normal
นายกรัฐมนตรีแจงที่ประชุมว่า ที่ผ่านมารัฐบาลออกมาตรการเพื่อช่วย SMEs ทั้งมาตรการด้านภาษี เช่น การลดอัตราภาษีเงินได้หัก ณ ที่จ่าย เลื่อนเวลาการชําระภาษีเงินได้นิติบุคคล ลดภาษีที่ดินและสิ่งปลูกสร้างในอัตราร้อยละ 90 มาตรการด้านการลดต้นทุน ทั้งการลดดอกเบี้ย ขยายระยะเวลาชําระหนี้ การพักชําระค่าธรรมเนียม และมาตรการเข้าถึงแหล่งเงินใหม่ โดยจัดหาสินเชื่อดอกเบี้ยต่ํา และการค้ําประกันสินเชื่อ เช่น มาตรการสินเชื่อดอกเบี้ยต่ําสําหรับผู้ประกอบการรายย่อย จํานวน 45,000 ล้านบาท ผ่านสถาบันการเงินเฉพาะกิจและการจัดสินเชื่อใหม่ (Soft Loan) 5 แสนล้านบาท โดยธนาคารแห่งประเทศไทย ซึ่งยังพบว่า SMEs บางรายยังติดขัดข้อกําหนดต่างๆทําให้ไม่สามารถเข้าถึงแหล่งเงินใหม่ จึงได้มอบหมายให้สถาบันการเงินเฉพาะกิจ จัดสรรเงินกู้ให้กับ SMEs ที่ไม่เข้าข่ายตามเกณฑ์ Soft Loan ของธนาคารแห่งประเทศไทย เพิ่มเติมอีกจํานวน 10,000 ล้านบาท ด้วย
นายกรัฐมนตรีเปิดเผยว่า ปีงบประมาณ พ.ศ. 2564 ได้สนับสนุนงบประมาณเพื่อช่วยเหลือ SMEs ไม่ต่ํากว่า 300,000 ราย รวมวงเงิน 14,064.8903 ล้านบาท เป็นเงินงบประมาณ 13,773.2661 ล้านบาท และเงินนอกงบประมาณ 291.6242 ล้านบาท ผ่านแผนงานบูรณา การพัฒนาผู้ประกอบการเพื่อช่วยเหลือผู้ประกอบการวิสาหกิจขนาดกลาง วิสาหกิจขนาดย่อม และวิสาหกิจรายย่อย กองทุนส่งเสริมวิสาหกิจขนาดกลางและขนาดย่อม (สสว.) บรรษัทประกันสินเชื่ออุตสาหกรรมขนาดย่อม (บสย.) ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) และธนาคารออมสิน เป้าหมาย
นายกรัฐมนตรีเน้นถึงบทบาท SMEs ว่า เป็นกลไกขับเคลื่อนเศรษฐกิจไทยให้มีความแข็งแกร่งอย่างยั่งยืน ซึ่งภาคธุรกิจต้องปรับตัวภายใต้สภาวะแวดล้อมแบบ New Normal ที่การแข่งขันสูงและเปลี่ยนแปลงอย่างรวดเร็ว ต้องใช้ความรู้และความเชี่ยวชาญจากทุกภาคส่วนตามแนวคิด “รวมไทยสร้างชาติ” เป็นพลังร่วมฟื้นฟู พัฒนา และยกระดับ SMEs ของไทย ให้มีความเข้มแข็งและสามารถเจริญเติบโตอย่างยั่งยืน
_________________________
รัฐบาลไทย-ข่าวทำเนียบรัฐบาล-ความชื้นในอากาศ ทำให้เชื้อไวรัสโควิด-19 อยู่ได้นานขึ้น จริงหรือไม่ ??
วันจันทร์ที่ 10 สิงหาคม 2563
ความชื้นในอากาศ ทําให้เชื้อไวรัสโควิด-19 อยู่ได้นานขึ้น จริงหรือไม่ ??
ความชื้นในอากาศ ทําให้ไวรัสโควิด-19 อยู่ได้นานขึ้น จริงหรือไม่ ??
Q : ความชื้นในอากาศ ทําให้เชื้อไวรัสโควิด-19 อยู่ได้นานขึ้น จริงหรือไม่ ??
A : เชื้อไวรัสโควิด-19 สามารถอยู่ได้นานในอุณหภูมิต่ํา และจะมีอายุสั้นลงเมื่ออยู่ในอุณหภูมิสูง สําหรับฝนหรือความชื้นในอากาศก็อาจจะเอื้อให้เชื้อไวรัสฯ สามารถอยู่ในสิ่งแวดล้อมได้นานขึ้น
รัฐบาลไทย-ข่าวทำเนียบรัฐบาล-ความร่วมมือเพื่อส่งเสริมบรรยากาศการลงทุนไทยและสหรัฐฯ
วันพฤหัสบดีที่ 4 มิถุนายน 2563
ความร่วมมือเพื่อส่งเสริมบรรยากาศการลงทุนไทยและสหรัฐฯ
วันอาทิตย์ที่ 31 พฤษภาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ประเทศไทยและสหรัฐอเมริกามีความสัมพันธ์แน่นแฟ้นกันมาอย่างยาวนาน โดยสหรัฐฯ ชื่นชมการดําเนินนโยบายควบคุมและป้องกันการแพร่ระบาดโรคโควิด-19 ประสบผลสําเร็จเป็นอย่างดี และเป็นประเทศที่เหมาะสมต่อการลงทุนในอนาคต โดยทั้ง 2 ฝ่ายเห็นพ้องที่จะกระชับความร่วมมือเพื่อส่งเสริมบรรยากาศการลงทุนของภาคเอกชนสหรัฐฯ และไทย ล่าสุดสหรัฐฯ ได้สนับสนุนงบประมาณผ่านองค์การเพื่อการพัฒนาระหว่างประเทศ หรือ USAID เพื่อจัดหาอุปกรณ์ทางการแพทย์รับมือกับโรคโควิด-19 และพัฒนาทักษะฝีมือให้กับแรงงานไทย เนื่องจากไทยเป็นประเทศที่มีศักยภาพและเป็นพันธมิตรด้านเศรษฐกิจที่สําคัญ โดยยืนยันว่าจะทํางานร่วมกันอย่างใกล้ชิด เพื่อสร้างความเจริญรุ่งเรืองแก่ทั้ง 2 ประเทศต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.นำบุคลากร สธ. ประกาศเจตนารมณ์ 3 ป. 1 ค. ต่อต้านการทุจริต
วันพฤหัสบดีที่ 6 ธันวาคม 2561
รมว.นําบุคลากร สธ. ประกาศเจตนารมณ์ 3 ป. 1 ค. ต่อต้านการทุจริต
รัฐมนตรีว่าการกระทรวงสาธารณสุข นําผู้บริหาร บุคลากรกระทรวงสาธารณสุข รวมพลังสร้างวัฒนธรรมความซื่อสัตย์สุจริตในองค์กร ประกาศเจตนารมณ์  “กระทรวงสาธารณสุข ไม่ทนต่อการทุจริต” พร้อมดําเนินการมาตรการ 3 ป. 1 ค. ปลุกจิตสํานึก สร้างเครือข่ายป้องกันและปราบปรามการ
รัฐมนตรีว่าการกระทรวงสาธารณสุข นําผู้บริหาร บุคลากรกระทรวงสาธารณสุข รวมพลังสร้างวัฒนธรรมความซื่อสัตย์สุจริตในองค์กร ประกาศเจตนารมณ์ “กระทรวงสาธารณสุข ไม่ทนต่อการทุจริต” พร้อมดําเนินการมาตรการ 3 ป. 1 ค. ปลุกจิตสํานึก สร้างเครือข่ายป้องกันและปราบปรามการทุจริต
วันนี้ (6 ธันวาคม 2561) ที่กระทรวงสาธารณสุข จ.นนทบุรี ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วยนายแพทย์สุขุม กาญจนพิมาย ปลัดกระทรวงสาธารณสุข นําคณะผู้บริหาร บุคลากรกระทรวงสาธารณสุข ร่วมประกาศเจตนารมณ์ต่อต้านการทุจริต ภายใต้แนวคิด “กระทรวงสาธารณสุข ไม่ทนต่อการทุจริต” เนื่องในวันต่อต้านคอร์รัปชันสากล รวมพลังแสดงเจตนารมณ์มุ่งมั่นแก้ปัญหาการทุจริต สร้างวัฒนธรรมและค่านิยมซื่อสัตย์สุจริต สอดคล้องกับนโยบายรัฐบาลที่กําหนดการแก้ไขปัญหาทุจริตให้เป็นวาระแห่งชาติ เพื่อลดปัญหาการทุจริตประพฤติมิชอบให้หมดไป พร้อมมอบรางวัลการประเมินคุณธรรมและความโปร่งใสในการดําเนินงานของหน่วยงานภาครัฐ ประจําปี 2561 ให้หน่วยงานในสังกัด 16 หน่วยงานที่ผ่านการประเมินระดับสูงมาก (80-100 คะแนน)
ศาสตราจารย์คลินิก เกียรติคุณ นายแพทย์ปิยะสกล กล่าวว่า กระทรวงสาธารณสุข ได้กําหนดทิศทางป้องกัน ปราบปรามการทุจริตและประพฤติมิชอบ โดยใช้มาตรการ “3 ป. 1 ค.” คือ ปลุกจิตสํานึก ป้องกัน ปราบปราม และสร้างเครือข่าย ในการป้องกันและปราบปรามการทุจริต ให้เข้มแข็งและมีประสิทธิภาพกําหนดให้มีหลักธรรมาภิบาลในการบริหารงานที่โปร่งใส เป็น 1 ใน 4 ยุทธศาสตร์ของยุทธศาสตร์ชาติ ระยะ 20 ปี (ด้านสาธารณสุข) ซึ่งสอดคล้องกับนโยบายรัฐบาลข้อที่ 10 เรื่อง ธรรมาภิบาลและการป้องกันการทุจริต ประเด็นการปฏิรูปประเทศด้านการป้องกันและปราบปรามการทุจริตและประพฤติมิชอบ เพื่อขับเคลื่อนแผนแม่บทระยะ 5 ปี (พ.ศ.2560-2564) สู่การปฏิบัติอย่างยั่งยืนและเป็นรูปธรรม
ทั้งนี้ รัฐบาลให้ความสําคัญในการแก้ปัญหาการทุจริตเป็นวาระเร่งด่วนและเป็นวาระแห่งชาติ ประเทศไทยในฐานะ 1 ในสมาชิก 191 ประเทศ ได้ร่วมลงนามในอนุสัญญาว่าด้วยการต่อต้านทุจริต ค.ศ.2003 ใช้กลไกประสานความร่วมมือกับภาครัฐ ทั้งฝ่ายข้าราชการประจําและการเมือง รัฐวิสาหกิจ เอกชน และประชาชน รวมทั้งกลไกทางศาสนาและการศึกษา ซึ่งเป็นรากฐานการแก้ไขปัญหาการทุจริตที่ยั่งยืน ร่วมกันขับเคลื่อนยุทธศาสตร์ชาติว่าด้วยการป้องกันและปราบปรามการทุจริตอย่างเป็นรูปธรรมต่อเนื่อง
โดยศาสตราจารย์คลินิก เกียรติคุณ นายแพทย์ปิยะสกล ได้นําคณะผู้บริหาร บุคลากร ประกาศเจตนารมณ์ว่า จะซื่อตรงจงรักภักดีต่อพระมหากษัตริยาธิราชเจ้า ในพระบรมราชจักรีวงศ์ทุกพระองค์ จะเป็นคนดี มีคุณธรรมประพฤติปฏิบัติตนในสัมมาอาชีพ ด้วยความซื่อสัตย์สุจริต เป็นหลักสําคัญมั่นคง ดํารงตนอยู่ด้วย ความมีเกียรติและศักดิ์ศรีความเป็นมนุษย์ กล้ายืนหยัดในสิ่งที่ถูกต้อง ไม่กระทําการโกงแผ่นดิน ไม่ทนต่อการทุจริต และไม่ใช้ตําแหน่งหน้าที่หากินบนความทุกข์ยากของประชาชน
********************6 ธันวาคม 2561
รัฐบาลไทย-ข่าวทำเนียบรัฐบาล-สถานกงสุลใหญ่ ณ เมืองดูไบ เดินทางไปเยี่ยมและมอบสิ่งของจำเป็นแก่คนไทยกว่า 150 คนในพื้นที่ต่าง ๆ [กระทรวงการต่างประเทศ]
วันศุกร์ที่ 8 พฤษภาคม 2563
สถานกงสุลใหญ่ ณ เมืองดูไบ เดินทางไปเยี่ยมและมอบสิ่งของจําเป็นแก่คนไทยกว่า 150 คนในพื้นที่ต่าง ๆ [กระทรวงการต่างประเทศ]
สถานกงสุลใหญ่ ณ เมืองดูไบ เดินทางไปเยี่ยมและมอบสิ่งของจําเป็นแก่คนไทยกว่า 150 คนในพื้นที่ต่าง ๆ ของรัฐดูไบ รัฐฟูไจราห์ และรัฐชาร์จาห์ ในสหรัฐอาหรับเอมิเรตส์ (ยูเออี) ที่ได้รับผลกระทบจากสถานการณ์การแพร่ระบาดของเชื้อไวรัส COVID-19
ในช่วงวันที่ 3-7 พฤษภาคม 2563 นายรังสรรค์ ศรีมังกร รองกงสุลใหญ่ ณ เมืองดูไบ พร้อมด้วยกงสุลและเจ้าหน้าที่ ได้เดินทางไปเยี่ยมและมอบอาหารแห้งและสิ่งของจําเป็นแก่คนไทยที่เดือดร้อนจากสถานการณ์การแพร่ระบาดของเชื้อไวรัส COVID-19 ในพื้นที่ต่าง ๆ ของรัฐดูไบ รัฐฟูไจราห์ และรัฐชาร์จาห์ สหรัฐอาหรับเอมิเรตส์ (ยูเออี) จํานวนรวมกว่า 150 คน โดยนับตั้งแต่เกิดสถานการณ์การแพร่ระบาดของเชื้อไวรัส COVID-19 สถานกงสุลใหญ่ฯ ได้ให้ความช่วยเหลือด้านอาหาร ที่พักพิง และสิ่งของจําเป็นแก่ชุมชนชาวไทยในดูไบและรัฐทางตอนเหนือของยูเออีที่ได้รับผลกระทบแล้วเป็นจํานวนทั้งสิ้น 526 คน
ทั้งนี้ ขอขอบคุณชุมชนชาวไทยและทีมประเทศไทยในดูไบที่ร่วมบริจาคอาหารแห้งและสิ่งของจําเป็นต่าง ๆ ซึ่งสถานกงสุลใหญ่ฯ จะมุ่งให้ความช่วยเหลือชุมชนไทยในดูไบและรัฐทางตอนเหนือฯ ที่ตกทุกข์ได้ยากในช่วงสถานการณ์ที่ยากลําบากนี้อย่างต่อเนื่อง
#ช่วยเหลือด้วยหัวใจเพื่อคนไทยในยูเออี #น้ําใจคนไทยไม่ทิ้งกัน
รัฐบาลไทย-ข่าวทำเนียบรัฐบาล-โฆษกฯ เผย 3 ธนาคารรัฐทยอยจ่ายเงินผู้มีรายได้น้อยแล้ว คาดดำเนินการแล้วเสร็จภายในสิ้นปีเป็นของขวัญปีใหม่ พร้อมปฏิเสธปรับขึ้นค่าครองชีพ ขรก.บำนาญ ชี้ปรับขึ้นร้อยละ 4 แล้ว ตั้งแต่ปี 57
วันอาทิตย์ที่ 11 ธันวาคม 2559
โฆษกฯ เผย 3 ธนาคารรัฐทยอยจ่ายเงินผู้มีรายได้น้อยแล้ว คาดดําเนินการแล้วเสร็จภายในสิ้นปีเป็นของขวัญปีใหม่ พร้อมปฏิเสธปรับขึ้นค่าครองชีพ ขรก.บํานาญ ชี้ปรับขึ้นร้อยละ 4 แล้ว ตั้งแต่ปี 57
......
วันนี้ (11 ธันวาคม 2559) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า ขณะนี้ธนาคารกรุงไทย ธนาคารออมสิน และธนาคารเพื่อการเกษตรและสหกรณ์การเกษตร (ธ.ก.ส.) ได้เริ่มจ่ายเงินให้แก่ผู้มีรายได้น้อยที่เข้าร่วมโครงการลงทะเบียนเพื่อสวัสดิการแห่งรัฐ คนละ 1,500 – 3,000 บาท แล้ว ซึ่งจะดําเนินการทั้งหมดให้แล้วเสร็จภายใน
สิ้นปีนี้ เพื่อเป็นของขวัญปี
ใหม่ให้แก่พี่น้องประชาชน
“ผู้มีรายได้น้อยที่มีข้อมูลและคุณสมบัติครบถ้วนที่ลงทะเบียนผ่าน ธ.กรุงไทย มีจํานวน 981,000 ราย ธ.ออมสิน 2,160,000 ราย และ ธ.ก.ส. 3,840,000 ราย แบ่งเป็นผู้ที่มีรายได้ต่ํากว่า 30,000 บาทของทั้ง 3 ธนาคาร ซึ่งจะได้รับเงิน 1,500 บาท จํานวน 3,820,000 ราย และผู้ที่มีรายได้มากกว่า 30,000 บาทแต่ไม่เกิน 100,000 บาท ซึ่งจะได้รับเงิน 3,000 บาท จํานวน 3,161,000 ราย”
พลโท สรรเสริญ กล่าวต่อว่า ตั้งแต่เมื่อวานนี้ทั้ง 3 ธนาคาร ได้เริ่มโอนเงินผ่านบัญชีธนาคารของผู้ที่เข้าร่วมโครงการ ส่วนผู้ที่ยังไม่มีสมุดบัญชีเงินฝากได้เดินทางไปรับเงินกันอย่างคึกคัก โดยธนาคารขอเชิญชวนให้ผู้ที่เข้าร่วมโครงการเปิดบัญชีเงินฝากได้ ณ สาขาที่สะดวก โดยไม่ต้องมีเงินฝากภายในระยะเวลาที่แต่ละธนาคารกําหนด เพื่อเร่งโอนเงินให้ผู้มีรายได้น้อยที่มีคุณสมบัติครบถ้วนโดยด่วนต่อไป
ส่วนกระแสข่าวที่ปรากฏทางสื่อออนไลน์ ว่า ครม.มีมติอนุมัติให้ปรับขึ้นเงินช่วยเหลือค่าครองชีพผู้รับเบี้ยหวัดบํานาญ (ช.ค.บ.) ร้อยละ 4 โดยให้มีผลย้อนหลังตั้งแต่วันที่ 1 ธ.ค. 59 นั้น ไม่เป็นความจริง ทั้งนี้ ครม.ได้มีมติปรับขึ้น ช.ค.บ.ร้อยละ 4 ไปแล้วตั้งแต่วันที่ 1 ธ.ค. 57
“รัฐบาลห่วงใยพี่น้องประชาชนทุกกลุ่มโดยเฉพาะผู้มีรายได้น้อย ซึ่งที่ผ่านมาได้ช่วยเหลือเกษตรกร ข้าราชการและพนักงานของรัฐ และขยายไปถึงอาชีพอื่น ๆ เพื่อให้ครอบคลุมทั้งหมด แต่จะต้องอยู่บนพื้นฐานของการช่วยเหลืออย่างเป็นระบบ ไม่สะเปะสะปะ โดยกระตุ้นให้มีการลงทะเบียนเพื่อให้มีข้อมูลที่ถูกต้อง นําไปสู่การใช้จ่ายงบประมาณด้านสวัสดิการของประชาชนอย่างตรงจุดและมีประสิทธิภาพ เช่น รถไฟฟรี รถเมล์ฟรี ฯลฯ
นอกจากนี้ ขอย้ําว่ามาตรการจ่ายเงินช่วยเหลือผู้มีรายได้น้อยเป็นมาตรการชั่วคราวที่ทําควบคู่ไปกับมาตรการทางเศรษฐกิจในระยะยาว ซึ่งจะช่วยกระตุ้นการบริโภคภายในประเทศ และไม่ทําให้ประชาชนเป็นหนี้เพิ่ม”
..............................
รัฐบาลไทย-ข่าวทำเนียบรัฐบาล-ศธ.-ทปอ.ประชุมหารือ ปรับหลักเกณฑ์และคุณสมบัติของนักเรียน ที่จบหลักสูตรต่างประเทศจาก ให้รองรับระบบแอดมิชชั่นใหม่ สอดคล้องยุทธศาสตร์ชาติ ให้ไทยเป็นศูนย์กลางการศึกษาในภูมิภาค
วันศุกร์ที่ 5 พฤษภาคม 2560
ศธ.-ทปอ.ประชุมหารือ ปรับหลักเกณฑ์และคุณสมบัติของนักเรียน ที่จบหลักสูตรต่างประเทศจาก ให้รองรับระบบแอดมิชชั่นใหม่ สอดคล้องยุทธศาสตร์ชาติ ให้ไทยเป็นศูนย์กลางการศึกษาในภูมิภาค
ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ เป็นประธานการประชุมร่วม เรื่อง "หลักเกณฑ์ เงื่อนไข และคุณสมบัติของนักเรียนที่จบหลักสูตรต่างประเทศจากโรงเรียนนานาชาติที่จัดตั้งในประเทศไทย เพื่อศึกษาต่อในสถาบันอุดมศึกษาไทย"
ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ เป็นประธานการประชุมร่วมระหว่างผู้แทนที่ประชุมอธิการบดีแห่งประเทศไทย (ทปอ.) กับผู้แทนกระทรวงศึกษาธิการเรื่อง "หลักเกณฑ์ เงื่อนไข และคุณสมบัติของนักเรียนที่จบหลักสูตรต่างประเทศจากโรงเรียนนานาชาติที่จัดตั้งในประเทศไทย เพื่อศึกษาต่อในสถาบันอุดมศึกษาไทย"โดยมีผู้เข้าร่วมประชุม อาทิ ผศ.ดร.ประเสริฐ คันธมานนท์ รองอธิการบดีอาวุโสฝ่ายบริหาร มหาวิทยาลัยเทคโนโลยีพระจอมเกล้าธนบุรี ในฐานะเลขาธิการ ทปอ., ผศ.ดร.พงษ์อินทร์ รักอริยะธรรม อธิการบดีมหาวิทยาลัยเนชั่น, ศ.ดร.ปานสิริ พันธุ์สุวรรณ รักษาราชการแทนรองอธิการบดีฝ่ายวิชาการ มหาวิทยาลัยศรีนครินทรวิโรฒ, ดร.วิษณุ ทรัพย์สมบัติ ผู้อํานวยการสํานักทดสอบทางการศึกษา, คุณมธุรส ประภาจันทร์ ผู้อํานวยการกลุ่มทะเบียนและสารสนเทศทางการศึกษาสํานักงานคณะกรรมการการศึกษาขั้นพื้นฐาน, นางอุษา สมบูรณ์ นายกสมาคมโรงเรียนนานาชาติแห่งประเทศไทย ฯลฯ
ม.ล.ปริยดา ดิศกุลกล่าวว่า การประชุมครั้งนี้ได้ช่วยสร้างความเข้าใจในบริบทที่แตกต่างให้กับทุกฝ่ายที่เกี่ยวข้อง อันจะนําไปสู่ความร่วมมือในการกําหนดหลักเกณฑ์และขั้นตอนการปฏิบัติที่ชัดเจน และจะสอดคล้องกับมาตรฐานสากลสําหรับระบบการคัดเลือกบุคคลเข้าศึกษาในสถาบันอุดมศึกษาระบบกลาง (Admissions) ใหม่ ซึ่ง ทปอ. ได้ประกาศใช้ตั้งแต่ปีการศึกษา 2561 เป็นต้นไป
การประชุมครั้งนี้ ยังได้บรรลุวัตถุประสงค์หลัก 3 ประการ คือ
การส่งเสริมให้เด็กไทยที่เรียนโรงเรียนนานาชาติ ได้เข้ามาเรียนในมหาวิทยาลัยไทยมากยิ่งขึ้น
ให้มหาวิทยาลัยไทยได้เข้าใจระบบการเรียน การสําเร็จการศึกษา ที่มีอยู่และแตกต่างกันในโรงเรียนนานาชาติ ต่าง ๆเพื่อให้มหาวิทยาลัยได้เตรียมพร้อม และปรับปรุงเงื่อนไขในการจัดการหลักสูตรต่าง ๆ ให้รองรับกับนักเรียนกลุ่มนี้ด้วย
ช่วยให้หน่วยงานที่เกี่ยวข้องได้เข้าใจระบบการเรียน การสําเร็จการศึกษาของนักเรียนชาวต่างชาติที่จะเข้ามาศึกษาในมหาวิทยาลัยไทยโดยเฉพาะอย่างยิ่งโปรแกรมนานาชาติ
นอกจากนี้ เป็นประโยชน์อย่างยิ่งต่อการส่งเสริมให้ประเทศไทยเป็นศูนย์กลางทางการศึกษาของภูมิภาค ที่สอดคล้องกับการส่งเสริมยุทธศาสตร์ชาติระยะ 20 ปี (พ.ศ.2560-2579) และนโยบายของรัฐมนตรีว่าการกระทรวงศึกษาธิการ
หลังจากนี้ ที่ประชุมได้ขอให้หน่วยงานที่เกี่ยวข้องนําผลการประชุมหารือครั้งนี้ ไปผลักดันให้เกิดเป็นรูปธรรมมากขึ้นต่อไปด้วย
รัฐบาลไทย-ข่าวทำเนียบรัฐบาล-รมว.ดิจิทัลฯ ปาฐกถาพิเศษในงานสัมมนา “Thailand-China Business Forum 2018”
วันเสาร์ที่ 25 สิงหาคม 2561
รมว.ดิจิทัลฯ ปาฐกถาพิเศษในงานสัมมนา “Thailand-China Business Forum 2018”
รมว.ดิจิทัลฯ
p.p1 {margin: 0.0px 0.0px 10.0px 0.0px; text-align: justify; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
p.p1 {margin: 0.0px 0.0px 10.0px 0.0px; text-align: justify; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวปาฐกถาพิเศษ ภายในงานสัมมนา “Thailand-China Business Forum 2018 : Comprehensive Strategic Partnership through the Belt and Road Initiative and the EEC” โดยสํานักงานคณะกรรมการส่งเสริมการลงทุน (บีโอไอ) จัดขึ้น เพื่อส่งเสริมความสัมพันธ์ด้านเศรษฐกิจระหว่างไทย-จีน พร้อมเชิญชวนนักลงทุนจากประเทศจีนเข้ามาร่วมลงทุนในประเทศไทย โดยรัฐบาลไทยได้ให้ความสําคัญต่อการเสริมสร้างความสัมพันธ์ทางเศรษฐกิจและการลงทุนระหว่างไทยและจีนเป็นอย่างมาก นโยบาย “Belt and Road” ของจีน และนโยบายการสร้างศูนย์กลางทางเศรษฐกิจของภูมิภาคอาเซียน ผ่านโครงการเขตพัฒนาเศรษฐกิจพิเศษภาคตะวันออก หรือ อีอีซี ของไทย เป็นนโยบายที่สอดคล้องกัน ส่งเสริมให้นโยบายเศรษฐกิจของทั้งสองประเทศและภูมิภาคสนับสนุนซึ่งกันและกันได้เป็นอย่างดี นอกจากนี้ รัฐบาลไทยยังให้ความสําคัญกับการพัฒนาโครงสร้างเศรษฐกิจเพื่อปรับปรุงสภาพแวดล้อมทางธุรกิจให้เอื้ออํานวยต่อการลงทุน เพื่อให้ประเทศไทยมีความพร้อมรองรับการลงทุนและการขยายตัวทางเศรษฐกิจในภูมิภาคอย่างเป็นรูปธรรม ทั้งนี้ รมว.กระทรวงดิจิทัลฯ ได้กล่าวถึงการทํางานของกระทรวงฯ ในการพัฒนาองค์ความรู้ และการสร้างนวัตกรรมดิจิทัล เพื่อขับเคลื่อนประเทศไทยเข้าสู่ยุค Thailand 4.0 รองรับการสร้างสรรค์นวัตกรรมดิจิทัลแห่งอนาคต โดยปัจจุบันกระทรวงฯ และหน่วยงานในสังกัดฯ ได้ดําเนินการสร้างแนวทางการพัฒนาโครงการเขตส่งเสริมอุตสาหกรรมและนวัตกรรมดิจิทัล (EECd) ซึ่งอยู่ในพื้นที่ EEC โดยเน้นการร่วมลงทุนระหว่างภาครัฐและภาคเอกชน เพื่อให้ EEC พัฒนาเป็นสมาร์ทซิตี้ ตลอดจนการผลักดันให้ไทยเป็นจุดศูนย์กลางด้านดิจิทัลของภูมิภาคอีกด้วย เมื่อวันที่ 24 สิงหาคม 2561 ณ โรงแรมแบงค็อก แมริออท มาร์คีส์ ควีนส์ปาร์ค ถนนสุขุมวิท เขตคลองเตย กรุงเทพฯ
*********************************
รัฐบาลไทย-ข่าวทำเนียบรัฐบาล-พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม
วันศุกร์ที่ 13 ธันวาคม 2562
พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม
พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้ พลอากาศเอก จอม รุ่งสว่าง องคมนตรี เป็นผู้แทนพระองค์ไปในการพิธีบรรจุพระบรมสารีริกธาตุ ณ ยอดปรางค์มหาธาตุเจดีย์ และประกอบพิธีสมโภชมหาธาตุเจดีย์ ณ วัดมหาธาตุวชิรมงคล อ.อ่าวลึก จ.กระบี่
วันนี้ (13 ธันวาคม 2562) เวลา 17.00 น. พลอากาศเอก จอม รุ่งสว่าง องคมนตรี เป็นผู้แทนพระองค์ ในพระบาทสมเด็จพระวชิรเกล้าเจ้าอยู่หัวฯ ไปในการพิธีบรรจุพระบรมสารีริกธาตุ ณ ยอดปรางค์มหาธาตุเจดีย์ เฉลิมพระเกียรติ 50 พรรษามหาวชิราลงกรณ และพิธีสมโภชมหาธาตุเจดีย์ ณ วัดมหาธาตุวชิรมงคล หมู่ที่ 3 ต.นาเหนือ อ.อ่าวลึก จ.กระบี่
นายเทวัญ ลิปตพัลลภ รัฐมนตรีประจําสํานักนายกรัฐมนตรี ปฏิบัติหน้าที่แทนนายกรัฐมนตรี กล่าวรายงานถึงความเป็นมาของโครงการจัดสร้างพุทธสถานและมหาธาตุเจดีย์เฉลิมพระเกียรติ 50 พรรษา มหาวชิราลงกรณ เกิดขึ้นเมื่อครั้งพระบาทสมเด็จพระวชิรเกล้าเจ้าอยู่หัว ทรงดํารงพระราชอิสริยศที่ สมเด็จพระบรมโอรสาธิราชฯ สยามมกุฎราชกุมาร ทรงเจริญพระชนมายุครบ 50 พรรษา ในปีพุทธศักราช 2545 คณะสงฆ์โดยพระราชวชิรกร ขณะดํารงฐานุศักดิ์ที่พระครูปลัดพิศาล ปุรินทโก เจ้าอาวาสวัดบางโทง ต.นาเหนือ อ.อ่าวลึก จ.กระบี่ พร้อมด้วยข้าราชการ ทหาร ตํารวจพ่อค้า และประชาชนได้ประชุมหารือร่วมกันสร้างพุทธสถานและมหาธาตุเจดีย์ เพื่อบรรจุพระบรมสารีริกธาตุ และประดิษฐานพระพุทธปฏิมามหามงคล ณ วัดบางโทง ต.นาเหนือ อ.อ่าวลึก จ.กระบี่ สําหรับการดําเนินโครงการก่อสร้างพุทธสถานและมหาธาตุเจดีย์เฉลิมพระเกียรติฯ ณ วัดมหาธาตุวชิรมงคลนี้ สร้างโดยทุนจากศรัทธาบริจาคของพุทธศาสนิกชน เป็นเงินทั้งสิ้นจํานวน 750,095,681 บาท
สําหรับองค์มหาธาตุเจดีย์แห่งนี้ มีฐานกว้าง 50x50 เมตร ซึ่งหมายถึงปีมหามงคลเฉลิมพระเกียรติ 50 พรรษา เมื่อครั้งพระบาทสมเด็จพระวชิรเกล้าเจ้าอยู่หัว ทรงดํารงพระราชอิสริยศที่ สมเด็จพระบรมโอรสาธิราชฯ สยามมกุฎราชกุมาร องค์มหาธาตุเจดีย์มีความสูง 95 เมตร มีความหมายถึงปีประสูติกาล คือปีพุทธศักราช 2495 ชั้นล่างขององค์มหาธาตุเจดีย์ ประดิษฐานพระพุทธปฏิมาประจําพระชนมวารในพระบาทสมเด็จพระเจ้าอยู่หัว
รัฐบาลไทย-ข่าวทำเนียบรัฐบาล-รองปลัดสุรพลฯ ร่วมวางพวงมาลา และถวายบังคมเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันอาทิตย์ที่ 13 ตุลาคม 2562
รองปลัดสุรพลฯ ร่วมวางพวงมาลา และถวายบังคมเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
รองปลัดสุรพลฯ ร่วมวางพวงมาลา และถวายบังคมเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันนี้ (13 ต.ค.62) เวลา 08.30 น. นายสุรพล ชามาตย์ รองปลัดกระทรวงอุตสาหกรรม ร่วมวางพวงมาลาและถวายบังคมเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยมีพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานพิธี ณ บริเวณท้องสนามหลวง
รัฐบาลไทย-ข่าวทำเนียบรัฐบาล-โฆษกรัฐบาลระบุไม่มีสั่งการปลดภาพพระบรมฉายาลักษณ์ของพระบาทสมเด็จพระเจ้าอยู่หัวฯ ตามข่าวลือในโซเชี่ยล ชี้แจงหลายภาคส่วนเป็นการเปลี่ยนภาพ และข้อความเพื่อร่วมถวายสักการะให้สมพระเกียรติ
วันอังคารที่ 1 พฤศจิกายน 2559
โฆษกรัฐบาลระบุไม่มีสั่งการปลดภาพพระบรมฉายาลักษณ์ของพระบาทสมเด็จพระเจ้าอยู่หัวฯ ตามข่าวลือในโซเชี่ยล ชี้แจงหลายภาคส่วนเป็นการเปลี่ยนภาพ และข้อความเพื่อร่วมถวายสักการะให้สมพระเกียรติ
โฆษกรัฐบาลระบุไม่มีสั่งการปลดภาพพระบรมฉายาลักษณ์ของพระบาทสมเด็จพระเจ้าอยู่หัวฯ ตามข่าวลือในโซเชี่ยล ชี้แจงหลายภาคส่วนเป็นการเปลี่ยนภาพ และข้อความเพื่อร่วมถวายสักการะให้สมพระเกียรติ
พลโทสรรเสริญ แก้วกําเนิด โฆษกประจําสํานักนายกรัฐมนตรี ชี้แจงว่า ไม่มีการสั่งการให้ปลด หรือ ห้ามประดับ ภาพพระบรมฉายาลักษณ์ ของพระบาทสมเด็จพระเจ้าอยู่หัวในพระบรมโกศ ตามที่มีข่าวลือแพร่กระจายในโซเชี่ยลมิเดีย "การเทิดพระเกียรติและแสดงความสํานึกในพระมหากรุณาธิคุณของพระบาทสมเด็จพระเจ้าอยู่หัวในพระบรมโกศ โดยการประดับภาพพระบรมฉายาลักษณ์ และพระบรมสาธิศลักษณ์ ไม่ว่าจะหน้าอาคาร สถานที่ราชการ หรือในที่สาธารณะ สี่แยกไฟแดง ในพื้นที่ทั่วประเทศ ยังคงปฏิบัติได้ และในเวลานี้ควรอย่างยิ่งที่จะต้องปฏิบัติ อย่างไรก็ตามต้องดําเนินให้ถูกระเบียบ ให้ประดับผ้าระบาย โดยให้ผ้าสีดําอยู่ด้านบนและสีขาวอยู่ด้านล่าง และการจัดโต๊ะหมู่บูชา จะประกอบด้วยพระบรมฉายาลักษณ์ เครื่องทองน้อย และผ้าระบาย รวมทั้งงดประดับธงตราสัญลักษณ์"
พลโทสรรเสริญ แก้วกําเนิด กล่าวต่อว่า เชื่อว่าภาพที่เผยแพร่ในโซเชี่ยล เป็นภาพขณะอัญเชิญภาพพระบรมฉายาลักษณ์ลง เพื่อประดับผ้าระบาย เปลี่ยนข้อความ หรือเปลี่ยนภาพที่เหมาะสมควรแก่เหตุการณ์ ในท้ายที่สุด อยากขอร้องผู้ที่ไม่ทราบข้อเท็จจริงอย่าคิดไปเองแล้วสร้างกระแสความเข้าใจผิด รวมถึงพี่น้องประชาชนที่รับข้อมูลที่ปราศจากแหล่งอ้างอิงมา ก็ไม่สมควรส่งต่อให้เกิดความสับสนยิ่งขึ้น หากมีข้อสงสัยใดๆ ขอให้สอบถามจาก สายด่วน 1111 ทําเนียบรัฐบาล ที่ยินดีตอบทุกคําถามและข้อสงสัยของพี่น้องประชาชน"
........
กลุ่มประชาสัมพันธ์และเผยแพร่ สํานักโฆษก